P9_TA(2021)0435

Transparentnosť EÚ pri vývoji, nákupe a distribúcii vakcín proti ochoreniu COVID-19

Uznesenie Európskeho parlamentu z 21. októbra 2021 o transparentnosti EÚ pri vývoji, nákupe a distribúcii vakcín proti ochoreniu COVID-19 (2021/2678(RSP))

(2022/C 184/07)

Európsky parlament,

so zreteľom na článok 168 Zmluvy o fungovaní Európskej únie (ďalej len „ZFEÚ“), ako aj na jej články 4, 6, 9, článok 15 ods. 3 a článok 122 ods. 1,

so zreteľom na Chartu základných práv Európskej únie, a najmä na jej články 3 a 35,

so zreteľom na Európsku sociálnu chartu podpísanú 18. októbra 1961 v Turíne, a najmä na jej článok 11,

so zreteľom na článok 31 Dohody o obchodných aspektoch práv duševného vlastníctva (TRIPS) Svetovej obchodnej organizácie (WTO),

so zreteľom na uznesenie prijaté na plenárnom zasadnutí 72. Svetového zdravotníckeho zhromaždenia 28. mája 2019 s názvom Zlepšenie transparentnosti trhov s liekmi, očkovacími látkami a inými zdravotníckymi výrobkami,

so zreteľom na nariadenie Európskeho parlamentu a Rady (EÚ) 2017/1001 zo 14. júna 2017 o ochrannej známke Európskej únie, (1)

so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (2) ,

so zreteľom na smernicu Európskeho parlamentu a Rady 2001/83/ES zo 6. novembra 2001 o zákonníku Spoločenstva o humánnych liekoch (3) ,

so zreteľom na nariadenie Európskeho parlamentu a Rady (EÚ) 2017/745 z 5. apríla 2017 o zdravotníckych pomôckach, zmene smernice 2001/83/ES, nariadenia (ES) č. 178/2002 a nariadenia (ES) č. 1223/2009 a o zrušení smerníc Rady 90/385/EHS a 93/42/EHS (4) ,

so zreteľom na svoje uznesenia o boji proti pandémii ochorenia COVID-19, najmä na uznesenie zo 17. apríla 2020 o koordinovanom postupe EÚ v boji proti pandémii COVID-19 a jej dôsledkom (5) ,

so zreteľom na oznámenie Komisie zo 17. júna 2020 s názvom Stratégia EÚ pre vakcíny proti ochoreniu COVID-19 (COM(2020)0245),

so zreteľom na rozhodnutie Komisie z 18. júna 2020, ktorým sa schvaľuje dohoda s členskými štátmi o obstarávaní vakcín proti ochoreniu COVID-19 v mene členských štátov a súvisiacich postupoch vrátane jeho prílohy (C(2020)4192),

so zreteľom na judikatúru Súdneho dvora Európskej únie (ďalej len „Súdny dvor“), najmä na jeho rozsudky vo veciach C-183/95 a C-221/10 (6) ,

so zreteľom na sériu vyšetrovaní a iniciatív európskej ombudsmanky zameraných na transparentnosť reakcie administratívy EÚ na pandémiu ochorenia COVID-19 (7) ,

so zreteľom na uznesenie č. 2361 (2021) Parlamentného zhromaždenia Rady Európy z 27. januára 2021 s názvom Vakcíny proti ochoreniu COVID-19: etické, právne a praktické aspekty (8) ,

so zreteľom na Dohovor z Ovieda o ľudských právach a biomedicíne a jeho protokoly (9) ,

so zreteľom na otázku Komisii o transparentnosti EÚ pri vývoji, nákupe a distribúcii vakcín proti ochoreniu COVID-19 (O-000046/2021 – B9-0033/2021),

so zreteľom na článok 136 ods. 5 a článok 132 ods. 2 rokovacieho poriadku,

C.

keďže väčšina farmaceutických spoločností zapojených do stratégie EÚ pre vakcíny proti ochoreniu COVID-19 doteraz neposkytla údaje o pacientoch z klinického skúšania a keďže tieto údaje budú zverejnené najskôr v období medzi polovicou roka 2022 a koncom roka 2023;

keďže európska ombudsmanka po šesťmesačnom vyšetrovaní (10) výkonnosti Európskeho centra pre prevenciu a kontrolu chorôb (ďalej len „ECDC“) počas krízy spôsobenej ochorením COVID-19 zistila nedostatky v postupoch transparentnosti centra ECDC vrátane údajov, ktoré sú základom jeho hodnotení rizík a interakcií s medzinárodnými partnermi, akými sú WHO a Čínske centrum pre kontrolu a prevenciu chorôb; keďže ombudsmanka predložila sériu návrhov s cieľom umožniť väčšiu verejnú kontrolu a porozumieť práci centra ECDC týkajúcej sa vakcín proti ochoreniu COVID-19;

keďže zrýchlenie celosvetovej zaočkovanosti proti ochoreniu COVID-19 by sa malo považovať za prioritu v oblasti verejného zdravia; keďže jej súčasné tempo je nedostatočné na to, aby sa zabránilo zhoršeniu pandémie spôsobenej nákazlivejšími variantmi ochorenia COVID-19 a vzniku nových a ešte nebezpečnejších variantov, ktoré môžu byť schopné obísť imunitnú ochranu, ktorú poskytujú existujúce vakcíny proti ochoreniu COVID-19;

naliehavo vyzýva Komisiu, aby do rozhodovacieho procesu o schválení budúcich zmlúv zahrnula kontaktnú skupinu pre COVID-19 medzi Komisiou a Európskym parlamentom, ktorú oznámila predsedníčka Komisie vo februári 2021 (11) , s cieľom zaistiť väčšiu transparentnosť procesu rokovania; požaduje, aby sa tejto skupine poskytovali týždenne aktualizované informácie vrátane podrobnej štúdie o výrobe, dovoze, vývoze a predpokladanom dávkovaní vakcín;

vyzýva Komisiu, aby zabezpečila úplnú transparentnosť bezodkladným zverejnením neupravených verzií predbežných dohôd o nákupe a dohôd o nákupe, a najmä aby okrem iného zverejnila tieto údaje: množstvo verejných investícií, ktoré boli vynaložené na vývoj vakcín; zálohy a platby Komisie po dodaní, a to každému vývojárovi vakcíny s podrobnosťami o rozdelení týchto finančných prostriedkov na vývoj a výrobu vakcín; podrobnosti o rozdelení nákladov medzi verejnými a súkromnými investormi na výskum, vývoj a výrobu vakcín; počet dávok pridelených každej krajine a dodaných za štvrťrok; ceny za dávku; počet a umiestnenie dostupných výrobných miest; podrobnosti o dohodách o potenciálnych ďalších nákupoch; režimy zodpovednosti a náhrady škody za akúkoľvek potenciálnu ujmu spôsobenú vakcínami; sankcie v prípade porušenia zmluvy alebo oneskorenia dodávky; informácie o možnom rozdelení práv duševného vlastníctva, najmä či si Komisia zachováva vplyv na práva duševného vlastníctva z dôvodu jej počiatočných investícií do procesu vývoja vakcín, ako aj akékoľvek ďalšie súvisiace informácie, ktoré môžu byť zaujímavé pre verejnosť; úloha agentúry EMA a príslušných vnútroštátnych orgánov pri určovaní ustanovení zmluvy; a podrobnosti o transferoch technológií a daroch tretím krajinám a všetky súvisiace informácie, ktoré môžu byť zaujímavé pre verejnosť;

vyzýva Komisiu, aby zaistila, aby zmluvné spoločnosti čo najskôr sprístupnili úplné výsledky klinických skúšok a protokoly potenciálneho výskumu vakcín proti ochoreniu COVID-19, aby ich čo najskôr mohli vyhodnotiť nezávislí vedeckí odborníci nad rámec odborníkov z agentúry EMA, vrátane plánov štatistickej analýzy, klinických štúdií a správ; poukazuje na to, že v prípade zistenia závažných a/alebo častých vedľajších účinkov počas klinických skúšok by tieto prípady mali byť okamžite oznámené;

žiada Komisiu, aby aj naďalej prejavovala solidaritu s inými krajinami sveta, najmä s krajinami, ktoré patria do susedskej politiky, a aby podporovala ich snahy predchádzať vírusu COVID-19 a bojovať proti nemu;

19.

zdôrazňuje, že Komisia musí zaručiť, že očkovacie látky proti ochoreniu COVID-19 sa budú považovať za celosvetové verejné statky v prospech všetkých a že sa zabezpečí všeobecný prístup k nim; zdôrazňuje, že tento aspekt sa musí zohľadniť aj vo všetkých súvisiacich zmluvách podpísaných s farmaceutickými spoločnosťami, a to zahrnutím najsilnejších záruk v tejto súvislosti, pokiaľ ide o dostupnosť, prístupnosť a cenovú dostupnosť vakcín proti ochoreniu COVID-19; podporuje globálne úsilie o sprístupnenie vakcín, prostriedkov a postupov liečby ochorenia COVID-19 všetkým krajinám vrátane rozvojových krajín; zdôrazňuje zásadný význam transferov technológií a vývozu základných komponentov do tretích krajín na celosvetové zvýšenie výroby a distribúcie vakcín proti ochoreniu COVID-19 s cieľom zvýšiť mieru zaočkovanosti na celom svete a tým zabrániť ďalšiemu nárastu úmrtí a hospitalizácií a šíreniu variantov ochorenia COVID-19; uznáva, že kľúčovou prekážkou dostupnosti vakcín je výrobná kapacita; zdôrazňuje dôležitosť spolupráce so spoločnosťami na technológiu mRNA pri vytváraní nových výrobných miest pre vakcíny a vybavenie proti ochoreniu COVID-19 a zvýšenia príspevkov EÚ a USA na iniciatívu COVAX, pričom sa sprehľadnia všetky dary za časové obdobie s cieľom zachrániť životy v tých krajinách, ktoré boli vynechané z distribúcie vakcín;